hotchpotch/miracl-hf-unified huggingface dataset:
वैश्विक डाक संघ
वैश्विक डाक संघ (अंग्रेज़ी : Universal Postal Union - UPU) की स्थापना 1874 में पोस्टल कांग्रेस (बर्न) में हस्ताक्षरित संधि ( 1875 से लागू) के उपरांत सामान्य डाक संघ के रूप में हुई थी। 1878 में वैश्विक डाक संघ नाम को स्वीकार किया गया। 1948 में यूपीयू संयुक्त राष्ट्र का विशिष्ट अभिकरण बन गया। यूपीयू का संविधान 1964 की विएना पोस्टल कांग्रेस में अंगीकार किया गया, जो 1966 से लागू हुआ।
यूपीयू का मुख्यालय बर्न, स्विट्जरलैण्ड में है। इसके सदस्यों की संख्या 2013 के अनुसार 192 है। यूपीयू का उद्देश्य विश्व डाक सेवाओं में सुधार लाना व उन्हें संगठित करना तथा अंतरराष्ट्रीय डाक सहयेाग के विकास को प्रोत्साहित करना है।
वैश्विक डाक संघ के सदस्य देशों से यह आशा की जाती है कि वे पत्राचार के पारस्परिक विनिमय हेतु एकमात्र प्रदेश का निर्माण करें, जिससे निकट सहयोग एवं मानकीकरण के विचार को फलीभूत किया जा सके। वैश्विक डाक समझौते द्वारा डाक दरों, अधिकतम व निम्नतम आकार व वजन सीमा इत्यादि के लिए दिशा-निर्देशों तथा विनियमों का निर्माण किया गया है। इसी के तहत अंतर्देशीय डाक विनियमों के लिए मानक एवं सिद्धांत तय किए जाते हैं। इसके अलावा यूपीयू संयुक्त राष्ट्र के तकनीकी सहयोग कार्यक्रमों में भागीदारी करते हुए विकासशील देशों में विशेषज्ञों की भर्ती करने, व्यावसायिक प्रशिक्षण हेतु छात्रवृत्ति प्रदान करने जैसे कार्य भी करता है। यह अन्य विशिष्ट अभिकरणों के साथ निकट संपर्क भी स्थापित करता है, जैसे- वायु डाक यातायात के विकास हेतु आईसीएओ के साथ, रेडियोधर्मी तत्वों के डाक संचरण हेतु आईएईए के साथ तथा वियोजनीय जैविक तत्वों के यातायात हेतु विश्व स्वास्थ्य संगठन के साथ।
वैश्विक पोस्टल कांग्रेस प्रति पांच वर्ष बाद आयोजित होती है, जिसमें सभी सदस्य देश शामिल होते हैं। यह यूपीयू की नीतियों का निर्धारण, कार्यक्रमों की समीक्षा तथा महानिदेशक व उप-महानिदेशक का चुनाव करती है। प्रशासनिक परिषद में 41 सदस्य होते हैं, जो कांग्रेस द्वारा चुने जाते हैं। इस परिषद का अध्यक्ष पिछली कांग्रेस के मेजबान देश से संबद्ध होता है। परिषद कांग्रेसन के मध्य निरंतरता को सुनिश्चित करती है, तकनीकी डाक अध्ययन संचालित करती है तथा संघ के बजट व खातों का अनुमोदन करती है। यह आपदा मामलों से निबटने हेतु आवश्यक विनियमों को स्वीकार करती है। डाक कार्यचालन परिषद में 40 निर्वाचित सदस्य एवं एक अध्यक्ष होता है। यह परिषद अंतर्राष्ट्रीय डाक सेवाओं के कार्यात्मक, वाणिज्यिक एवं आर्थिक पहलुओं से संबद्ध मामलों पर विचार करती है।
यूपीयू संयुक्त राष्ट्र का दूसरा सबसे पुराना विशिष्ट अभिकरण है, जो वैश्विक पोस्टल कांग्रेस, प्रशासनिक परिषद, डाक कार्यसंचालन परिषद एवं अंतरराष्ट्रीय ब्यूरो द्वारा संघटित है।
खुसेल झरना
खुरसेल जलप्रपात छत्तीसगढ़ के नारायणपुर जिले के खुरसेल घाटी में गुड़ाबेड़ा के निकट जोगी नदी में स्थित है।
भीखा साहब
भीखा साहब (भीखानंद चौबे) बावरी पंथ की भुरकुड़ा, गाजीपुर शाखा के संत गुलाल साहब के शिष्य थे। इनका जन्म आजमगढ़ जिले के खानपुर बोहना गाँव में हुआ था। सन् 1760 में गुलाल साहब की मृत्यु के बाद भीखा भुरकुड़ा गद्दी के महंत हुए। इनके दो प्रमुख शिष्य हुए - गोबिन्द साहब और चतुर्भुजदास। गोबिन्द साहब ने फैजाबाद में अपनी अलग गद्दी स्थापित की। चतुर्भुजदास भुरकुड़ा में ही रहे।
राउरकेला इस्पात कारखाना
यहां पर भारत कच्चा लोहा और इस्पात बनाता है। द्वितय पंचवर्सीय योजना में बनाया गया था जर्मनी की सहायता से 1959 मे बनाया गया था ।
एकल-बोर्ड कम्प्यूटर
एकल-बोर्ड कम्प्यूटर (single-board computer / SBC) एक ऐसा कम्प्यूटर है जिसमें एक ही बोर्ड पर माइक्रोप्रोसेसर, स्मृति तथा इनपुट/आउटपुट आदि उपस्थित होते हैं जो एक मूलभूत कम्प्यूटर के लिए आवश्यक हैं। रास्पबेरी पाई, बनाना पाई, बीगलबोर्ड, आर्दुइनो आदि कुछ प्रमुख एकल-बोर्ड कम्प्यूटर हैं।
रश्मि रंजन पारिडा
रश्मि रंजन परिडा ("अंग्रेजी Rashmi Ranjan Parida") (जन्म 15 जून 1997) भारतीय मीडिया कर्मी और सामाजिक — साहित्यिक उद्यमी हैं जिन्होंने 2013 में कलिंगा साहित्यिक महोत्सव ("अंग्रेजी Kalinga Literary Festival)" की स्थापना की जो आज पूर्वी भारत का सबसे बड़ा साहित्यिक आयोजन माना जाता है। इसके अलावा उन्होंने कोरापुट में उडिया डायरी फाउंडेशन और मिस्टिक ​कलिंगा की स्थापना की है। पत्रकार एवं मीडिया उद्यमी के रूप में उन्होंने ओडिया समुदाय को वैश्विक स्तर पर बढ़ावा देने के लिए कई पहल की है। उन्होंने अपने दृष्टिकोण और समर्पण के माध्यम से ओडिशा में महत्वपूर्ण बदलाव लाए। उन्होंने ओडिशा समुदाय को वैश्विक स्तर पर बढ़ावा देने के लिए कई पहल शुरू की। वह ओडिशा आधारित तीन प्रमुख समाचार पोर्टलों — ओडिशाडायरी एवं ओडिशान के संस्थापक संपादक हैं। इसके अलावा वह शिक्षा पोर्टल इंडियाएडुकेशनडायरी का भी संपादन एवं संचालन कर रहे हैं। परिदा ने छात्रों को नागरिक पत्रकार के रूप में काम करने के लिए प्रेरित करने के लिए कई पहल की है।
रश्मि रंजन परिडा को ओडिया राज्य के लिए उनके योगदान को देखते हुए 2014 में ओडिया पुआ अवार्ड तथा 2015 में प्ररेणा अवार्ड से सम्मानित किया जा चुका है।
परिदा का जन्म 15 जून 1997 में ओडिशा के खोर्धा जिले में दालाकसोटी ​गांव में एक साधारण परिवार में हुआ। उनके पिता का नाम श्री बेनुधर परिडा एवं माता का नाम श्रीमति कनकलता परिडा है।
श्री परिडा ने 1997 में उत्कल विश्वविद्यालय के अंतर्गत बी जे बी कालेज, भुवनेश्वर से कला में स्नातक किया। उन्होंने विश्व​विद्यालय में दूसरा स्थान प्राप्त किया। उन्हेांने 1999 में राविनशॉ कालेज अब राविनशॉ विश्वविद्यालय से राजनीति शास्त्र में एमए किया। उन्होंने 2002 में बेरहामपुर विश्वविद्यालय से वर्ष 2002 में पत्रकारिता एवं जन संचार में एमए किया।
उन्होंने ओडिशा डायरी के तहत 2011 में ओडिशा लिविंग लीजेंड अवार्ड नामक वार्षिक पुरस्कार की शुरूआत की। यह पुरस्कार ओडिशा के सुप्रसिद्ध हस्तियों को दिया जाता है। उनके कार्य की सरहाना देश के अग्रणी ​बिजनेसी स्कूल आईआईएम, अहमदाबाद ने भी की है।
मंथन अवार्ड, 2011
पुआ अवार्ड, 2014
साइबर रत्न अवार्ड
ओडिशा गौरव अवार्ड, 2017
ओडिशा युथ अवार्ड, 2018
एकनाथ गायकवाड़
एकनाथ गायकवाड़ (जन्म: 1 जनवरी 1940) एक भारतीय राजनीतिज्ञ तथा पूर्व मुम्बई उत्तर मध्य से लोकसभा सांसद थे,
फ. म. शहाजिंदे
फ. म. शहाजिंदे ‍‍ साहित्यकार, कवि, आलोचक, समाजसेवक और कलम के सिपाही फ. म. शहाजिंदे ‍‍ का नाम फकरीपाशा महेबूब शहाजिंदे हैं. इनका तख़ल्लुस फ. म. शहाजिंदे (F. M. Shahajinde) (ایف. ایم شاہجندی) हैं. वह क़स्बा सास्तूर जिला उस्मानाबाद में 3 जुलै 1946 को पैदा हुए.आपके पिता का नाम महेबूब था. मराठी साहित्य में कविता की परम्परा बहुत लम्बी है, उनमे से फ. म. शहाजिंदे हैं. वे मराठी के विद्वान, जानेमाने कवि एवं लेखक है. जिनकी कई रचनाए प्रकाशित हो चुकी हैं. शहाजिंदे की रचना को महाराष्ट्र सरकार के कई पुरस्कार मिल चुके हैं. आपकी कुछ कृतियों के हिंदी तथाअंग्रेज़ी एवं अन्य भाषाओं में अनुवाद भी उपलब्ध हैं. इनकी कई कहानियों के नाट्यरूपंतर और सफल मंचन हुए हैं। भारतीय कृषि जीवन पर उनकी चर्चित संग्रह शेतकरी को मराठी आलोचको ने काफी सराहा हैं.
शहाजिंंदे के कई कविताओंका हिंदी और अंग्रेजी भाषाओं में अनुवाद हुआ हैं. साथ उनकी कई रचनाए कर्नाटक विश्वविद्यालय, शिवाजी विश्वविद्यालय (कोल्हा्पूर) डॉ. बाबासाहब मराठवाड़ा विश्वविद्यालय (औरंगाबाद) के पाठ्यक्रम में शामील किया गया हैं.
कविता संग्रह :समीक्षा :लेख संग्रह :
दनु (भारत)
ऋग वेद की मान्यता के अनुसार दनु पूर्व काल की एक देवी थी। वह दानवों की माँ थी जो देवों के विरुद्ध उठ खड़े हुए थे। बाद के समय में वह दक्ष की पुत्री और कश्यप की तीसरी पत्नी बताई गई है। इसी नाम से नेपाल में एक नदी भी पाई जाती है। दनु के गर्भ से उत्पन्न महर्षि कश्यप के दानव पुत्र निम्नलिखित हैं -:
अफ़लातूनी स्नेह
अफ़लातूनी स्नेह या अफ़लातूनी प्रेम का शब्द एक ऐसे प्यार या नज़दीकी सम्बंध के किए प्रयोग किया जाता है जिसमें यौन-सम्बंध की कल्पना न हो। इस का संकेत सफ़ेद गुलाब है। इस शब्द को प्रचीन काल के फ़लसफ़ी अफ़लातून के नाम पर रखा गया है, हालाँकि इस शब्द का स्वयं उन्होंने कभी प्रयोग नहीं किया। अफ़लातूनी स्नेह की कल्पना जैसे कि अफ़लातून ने की है, ज्ञान के प्रति बढ़ती नज़दीकी सतहों और वास्तविक सौंदर्य से सम्बंधित है जिसमें व्यक्तिगत शरीरों की वासना पर आधारित आकर्षण के बजाय आत्माओं के जुड़ने और अंततः सच्चाई के साथ एक होने पर बल दिया गया था। यह प्राचीन और दार्शनिक विवेचना है। अफ़लातूनी स्नेह को कई बार रूमानी स्नेह के विलोम शब्द के रूप में प्रस्तुत किया जाता है।
किसी शिक्षा संस्थान में विपरीत लिंग के विद्यार्थी और उसी प्रकार से कार्यस्थल पर सहकर्मी एक दूसने प्रति सकारात्मक स्नेह और चिंतन कर सकते हैं। परन्तु अधिकांशत: इसके पीछे वासना की कोई भावना नहीं होती है और न ही किसी प्रकार के सम्बंध बनाने की इच्छा। इस प्रकार से यह नज़दीकी से निर्विवाद और लोगों के बीच बिना किसी शंका के काम करने और परस्पर सहयोग का वातावरण सम्भव हो सकता है।
रानी हंसाबाई
रानी हंसाबाई मेवाड़ के राणा लाखा की रानी तथा मारवाड़ नरेश राव चुड़ा की पुुत्री थी।
इनका विवाह इनके भाई राव रणमल के कहनेे पर ही मेवाड़ के राणा लाखा केे साथ इस शर्त पर हुआ कि लाखा का ज्येष्ठ पुत्र कुंवर चुण्डा मेवाड़ राज्य उत्तराधिकारी नहीं बनेगा, बल्कि लाखा व हंसाबाई से उत्पन्न पुत्र ही मेवाड़ का उत्तराधिकारी होगा , इसी शर्त के अनुसार आगेे चलकर राणा मोकल मेेेवाड़ के उत्तराधिकारी हुए।
मारवाड़ के इतिहास में पुनः एक बार राज्य को स्थापित करने का श्रेय हंसाबाई को दिया जाता है। हंसाबाई के द्वारा मेवाड़ और मारवाड़ के बीच 1453 ई.में आंवल-भांवल की संधि को सम्पन्न कराया। इस संधि के तहत रणमल राठौड़ के पुत्र राव जोधा ने अपनी पुत्री श्रंगारदेवी का विवाह महाराणा कुम्भा पुुत्र रायमल के साथ किया। इस प्रकार राव जोधा ने अपनी स्थिति को पुुनः मजबूत बना लिया।
अनुकृति वास
अनुकृति वास एक भारतीय मॉडल और सोंदर्य प्रतियोगिता शीर्षक धारक जिन्हें फेमिना मिस इंडिया २०१८ के ताज से नवाजा गया है। वह सान्या चीन में होने वाले मिस वर्ल्ड २०१८ में भारत का प्रतिनिधित्व करने के लिए चुनी गई है।
प्रियदर्शनी चटर्जी
प्रियदर्शनी चटर्जी एक भारतीय मॉडल तथा फेमिना मिस इंडिया 2016 हैं|
हाल-ए-दिल
हाल-ए-दिल भारतीय हिन्दी फिल्म है, जिसका निर्देशन अनिल देवगन ने किया है। इस फिल्म में अध्ययन सुमन, अमिता पाठक और नकुल मेहता मुख्य किरदार निभा रहे हैं। ये फिल्म 20 जून 2008 को सिनेमाघरों में प्रदर्शित हुआ। इसे मिली जुली समीक्षा मिली, पर इसे 2008 की पहली बड़ी फ्लॉप फिल्म के रूप में घोषित कर दिया गया।
इसकी कहानी तब शुरू होती है, जब अंजाने में शेखर (नकुल मेहता) गलती से रोहित (अध्ययन सुमन) को टक्कर मार देता है, जिससे उसके हाथ में रखे सारे कागज उड़ने लगते हैं। शेखर जल्दी जल्दी में वहाँ से चले जाता है, और उन कागजों में से से एक कागज संजना (अमिता पाठक) के चेहरे में आ कर रुक जाता है। इस तरह रोहित और संजना की मुलाक़ात होती है और दोनों जल्द ही एक दूसरे से प्यार करने लगते हैं।
एक दिन ट्रेन में शेखर और संजना की मुलाक़ात होती है। इस बात से अंजान कि वो पहले से किसी और से प्यार करती है, वो उसे पटाने की कोशिश करते रहता है। बाद उसे पता चलता है कि वो रोहित से प्यार करती है। उसके बाद उसे पता चलता है कि रोहित की मौत हो चुकी है। संजना अपने घर लौट जाती है।
शेखर उसके घर का पता हासिल कर रात को जब उसके घर आता है तो दुःखी संजना को एक पल के लिए अंधेरे में लगता है कि रोहित वापस आ गया और वो दौड़ कर उसके गले लग जाती है, पर जैसे ही रोशनी वापस आ जाती है, तो वो शेखर को देख कर गुस्सा हो जाती है। शेखर उसका दिल जीतने के लिए सात दिनों तक भूखे पेट उसके घर के सामने रहने का फैसला करता है।
हर दिन वो उसे एक एक खत में उसके सात आश्चर्य (सच्चाई, प्यार, त्याग आदि) के बारे में बताने लगता है। लेकिन 6 दिन पूरे होने के बाद जब संजना 7वें दिन की सुबह बाहर देखती है तो वो वहाँ नहीं दिखता है। वो भागते हुए उसे ढूँढने लगती है और कुछ दूरी पर वो जाता हुआ दिखता है। वो उसके पास जा कर पुछती है तो कि वो एक दिन और इंतजार क्यों बिना किए जा रहा था, तो वो कहता है कि अब उसे सैनिक और राजकुमारी वाली कहानी में सैनिक के 100वें दिन पूरे होने से एक दिन पहले ही जाने का कारण समझ आ गया। वो इस कारण बस एक दिन पूरे होने से पहले ही चला गया था, क्योंकि अगर सौ दिन पूरे होने के बाद भी राजकुमारी उसे नहीं मिलती तो उसका दिल टूट जाता, और अगर वो उससे एक दिन पहले ही चले जाता है तो उसे ऐसा लगते रहेगा कि एक दिन और रुक जाता तो वो आ जाती। उसके बाद संजना कहती है कि क्या तुमने उस राजकुमारी के बारे में सोचा है कि "उसके एक दिन पहले बिना बताए जाने के बाद वो क्या करती? वो सारी जिंदगी उस सैनिक के बारे में सोचते रहती और उसका इंतजार करते रहती है। चाहे उस कहानी का अंत कुछ भी हो, पर मैं वो राजकुमारी नहीं बनना चाहती।" बाद में दोनों गले मिलते हैं और कहानी समाप्त हो जाती है।
एड्विन हाल
एड्विन हर्बट हॉल (7 नवम्बर 1885 – 20 नवम्बर 1938) एक अमेरिकी भौतिक विज्ञानी थे जिन्होंने हॉल प्रभाव की खोज की थी।
सिकन्दर खेर
सिकन्दर खेर एक भारतीय अभिनेता तथा वर्तमान चण्डीगढ़ से सांसद किरण खेर के पुत्र हैं,
वीडियो क्लिप
वीडियो क्लिप () बहुत छोटे अवधि के वीडियो को कहते हैं, जो अक्सर किसी बड़े वीडियो का भाग होता है। इस शब्द का उपयोग आमतौर पर ऐसे छोटे वीडियो के लिए किया जाता है, जो परंपरागत टेलीविजन कार्यक्रमों के अवधि से कम होती है। वीडियो क्लिप के मामले में विज्ञापन बाजार सबसे ज्यादा आगे है।
इस तरह के छोटे छोटे वीडियो क्लिप के माध्यम से आसानी से किसी उत्पाद का प्रचार किया जा सकता है और इसे कई माध्यमों से लोगों तक ले जाया भी जा सकता है। ऐसे छोटे वीडियो क्लिप के आसानी से देखने और डाउनलोड या अपलोड किए जाने के कारण बड़े बड़े वीडियो की तुलना में इसके ज्यादा से ज्यादा लोगों तक पहुँचने की संभावना भी बहुत अधिक हो जाती है।
वीडियो क्लिप का उपयोग ऑनलाइन वीडियो विज्ञापन में बहुत ज्यादा किया जाता है। ऑनलाइन मनोरंजन साइटों में उच्च-गुणवत्ता के टीवी कार्यक्रम इस तरह के विज्ञापन के साथ निःशुल्क दिखाये जाते हैं, जो काफी प्रसिद्ध हो रहा है।
आम नागरिकों द्वारा उनके शहर या आसपास में होने वाली किसी घटना के बारे में जानकारी इकट्ठा करने और लोगों तक ले जाने के कार्य को नागरिक पत्रकारिता कहते हैं। इस तरह जानकारी इकट्ठा करने के मामले में वीडियो क्लिप बनाना और उससे लोगों तक घटना के बारे में जानकारी पहुंचाना आम है।
2005 के अंत से 2006 के शुरुआत के मध्य ब्लॉग में अधिक मात्रा में वीडियो पोस्ट करने की शुरुआत हुई, जिसे वीडियो ब्लॉग या व्लोग कहा जाने लगा। ऐसे ब्लॉग में वीडियो मुख्य सामग्री के रूप में होता है। इसके अलावा इसमें उसी के साथ पाठ, चित्र और अन्य जरूरी चीजों को भी डाला जाता है।
चरघातांकीय वृद्धि
चरघातांकी वृद्धि (Exponential growth) उस वृद्धि को कहते हैं जिसमें किसी समय पर वृद्धि की दर उस समय उस फलन के मान के समानुपाती हो।
बीजगणित का सहारा लेते हुए कहें तो formula_1, समय t का एक चरघातांकी फलन है।
सलीमुल्लाह ख़ान
सलीमुल्लाह ख़ान (; जन्म: १८ अगस्त १९५८) एक बांग्लादेशी लेखक, अध्यापक, समालोचक एवं बुद्धिजीवी हैं। उनको बांग्लादेश के अन्यतम आदरणीय और प्रसिद्ध बुद्धिजीवी माना जाता है। ख़ान राष्ट्रीय और अंतर्राष्ट्रीय राजनीति एवं संस्कृति को मार्क्सवादी और लाकानीय सिद्धांतों के अनुसार अन्वेषण करते हैं। वे अहमद सफ़ा के चिंता से अवगत और प्रभावित हैं। बांग्लादेश के युवा प्रजंम के लेखक और चिंतकों में उनके कई अनुगामी हैं। ख़ान ने अफ़्लातून, जैम्स रेनेल, शार्ल बोदलैर, फ़्रान्ज़ फ़ानों, डॉरोथी ज़ुल्ले प्रमुख के काम बांग्ला में अनुवाद किए। वे बांग्लादेश के विभिन्न टेलीवीज़न चैनलों के राष्ट्रीय और अंतर्राष्ट्रीय राजनीति विषयक टॉक शोज़ में नियमित अतिथि बक्ता के तौर पे उपस्थित होते हैं।
रूमानी प्रेम
रूमानी प्रेम, रूमानियत, या रूमानी भावना किसी अन्य व्यक्ति की ओर उन्मुख प्रेम की आनन्दपूर्ण भावनात्मक संवेदना है। इसमें प्रेम- व्यापार के सभी कार्य शामिल हैं। रूमानी प्रेम की भावना को यौन आकर्षण से भी जोड़ा गया है, परन्तु रूमानी भावनाएँ शारिरिक संभोग की कल्पना के बिना भी हो सकती हैं।
असोथर
असोथर उत्तर प्रदेश का एक कस्बा है जो फतेहपुर जनपद मुख्यालय से ३० किलोमीटर और नेशनल हाईवे थरियांव से १२ किलोमीटर कि दूरी पर यमुना नदी में किनारे पर फतेहपुर जनपद के मुख्यालय के दक्षिणी सीमा पर स्थित है। १७वी शताब्दी के मध्य राजा भगवंत राय खींची जी ने इसे बसाया था।
किंवदन्ति है कि गुरु द्रोणाचार्य के पुत्र अश्वस्थामा ने महाभारत काल में ब्रम्हास्त्र पाने के लिए यहीं पर आकर तपस्या की थी , तभी से इस बस्ती का नाम असुफल हो गया जो कालान्तर में असोथर के नाम से जाने जाना लगा । खीची वंश के राजाओं में राजा भगवंत राय ने अश्वस्थामा का मन्दिर बनवाया । ऐसी मान्यता है कि अश्वस्थामा आज भी अजर-अमर है और अपनी तपोस्थली व मोटे महादेव मंदिर में आज भी पूजा अर्चना करने आते हैं । तभी तो समूचे क्षेत्र को अश्वस्थामा का मन्दिर आस्था और विश्वास में समेटे हुए है । कहते हैं कि महाभारत काल में पांडव अज्ञातवास के दौरान यहाँ टिके थे। जनपद फतेहपुर के मुख्य पर्यटक स्थलों के रूप में विख्यात पांडवकालीन प्राचीन मंदिर बाबा अश्वस्थामा धाम , सिद्ध पीठ मोटे महादेव मंदिर असोथर के दक्षिण में स्थित है।
मंजरी चावला
न्यायमूर्ति मंजरी चावला एक अमेरिकी न्यायाधीश तथा वर्तमान में संयुक्त राज्य अमेरिका के कैलिफोर्निया सुप्रीम कोर्ट द्वारा सेन फ्रांसिस्को के बार कोर्ट में बतौर जज नियुक्त किया गया है।
उत्तराखण्ड मुक्त विश्वविद्यालय
उत्तराखण्ड मुक्त विश्वविद्यालय भारत के उत्तराखण्ड राज्य के हल्द्वानी में स्थित एक विश्वविद्यालय है। यह इस राज्य का एकमात्र मुक्त विश्वविद्यालय है।
इस विश्वविद्यालय की स्थापना उत्तराखण्ड विधानसभा के एक अधिनियम से ३१ अक्टूबर, २००५ को हुई थी, जिसका उद्देश्य शिक्षा का लोकतांत्रीकरण करना था, ताकि जनसंख्या के एक बड़े भाग तक व्यावसायिक शिक्षा की पहुँच हो सके।
हैलो हल्द्वानी एक हिन्दी भाषा का सामुदायिक रेडियो स्टेशन है, जो उत्तराखंड मुक्त विश्विद्यालय के परिसर से संचालित एवं प्रबन्धित किया जाता है। रेडियो स्टेशन से पहाड़ के जनजीवन, कृषि, स्वास्थ्य के अतिरिक्त बदलते शहर की धड़कन नारे के साथ हल्द्वानी शहर के विकास व यहां के शैक्षणिक पर्यावरण पर आधारित कार्यक्रम प्रसारित किए जाते हैं। इस स्टेशन का प्रसारण 2 नवम्बर 2012 से प्रारम्भ हुआ। इसके कार्यक्रम 91.2 मेगाहर्ट्ज़ पर प्रसारित होते हैं।
अमूल थापर
अमूल थापर एक अमेरिकी न्यायाधीश तथा वर्तमान में छठी सर्किट के लिए संयुक्त राज्य न्यायालय अपील के संयुक्त राज्य सर्किट न्यायाधीश हैं। वे केंटकी के पूर्वी जिले और पूर्व संयुक्त राज्य अटार्नी के संयुक्त राज्य जिला न्यायालय के पूर्व संयुक्त राज्य जिला न्यायाधीश हैं।
यशवंत राव मुकने
महाराजा यशवंतराव मार्तंडराव मुकने उर्फ महाराजा पतंगसाह मुकने (पांचवे) (११ दिसंबर १९१७ - ४ जुन १९७८) जव्हार रियासत के अंतिम कोली महाराजा थे। ये महाराजा महाराजा मार्तंडराव मलहारराव मुकने के पुत्र थे उकनी मृत्यु के पश्चात ही इन्होंने जव्हार रियासत की राजगद्दी संभाली।
यशवंतराव मुकने के पिता जव्हार रियासत के राजा थे जिन्होपृथमृथम विश्व युद्ध मे हिस्सा लिया था जिसके सम्मान म ब्रिटिश सरकार ने उनको वंशानुगत 9 बंदूकों की सलामी दी थी
जब यशवंतराव का अभीषेक किया गया था तब वो सिर्फ दस बर्ष के थे इसलिए उनकी मां "सगुनाबाई" ने सरकार संभाली। 1938 मे जब वो व्यशक हो गए तो उन्होंने रियासत की सारी ताकत अपने हिथों मे ले ली। उसने काफी अच्छे काम किये जैसे की रसायनिक उद्योग, कागज उद्योग, वशत्र उद्योग, रंग उद्योग एवं मंड उद्योगों को बढ़ावा दिया। महाराजा यशवंतराव मार्तंडराव मुकने ने जव्हार रियासत में मुफ्त पढ़ाई एवं मुफ्त उषधाल्य मुहिय्या करवाऐ। उन्होंने पुस्तकालय, अस्पताल एवं संग्रहालय बनवाया। उन्होंने राज्य के ग्रामीण क्षेत्रों के लिए भ्रमणशील औषधालय प्रदान किए। द्वितीय विश्व युद्ध के प्रचंड होने पर, उन्होंने सेवाओं के लिए स्वेच्छा से काम किया और रॉयल इंडियन एयर फोर्स में चार साल तक फ़्लाइट लेफ्टिनेंट के रूप में काम किया।
1947 मे जव्हार रियासत को आजाद भारत मे सम्मिलित कर दिया और उसके बाद वो राजनीति में चले गए। भारतीय राष्ट्रीय कांग्रेस के सदस्य के रूप में, वह ठाणे से पहली लोकसभा के लिए चुने गए, जो अनुसूचित जनजाति के उम्मीदवारों के लिए आरक्षित सीट थी। बाद में उन्हें भिवंडी से तीसरी लोकसभा और दहानू से चौथी लोकसभा के लिए चुना गया, जो एक आरक्षित निर्वाचन क्षेत्र भी था
11 दिसंबर 1917 को जन्मे, मुकेन की शिक्षा राजकुमार कॉलेज, राजकोट और ओल्ड ब्लंडेल स्कूल और इंग्लैंड में मध्य मंदिर में हुई थी। उनका विवाह जत रियासत की राजकुमारी प्रियमवंदे से हुआ।
फोनोग्राफ मशीन
फोनोग्राफ मशीन का एक नाम ग्रामोफोन भी है। इस मशीन में एक कैसेट लगी होती थी। इस कैसेट में गाना या कोई भी बात रिकार्ड होती थी। इस मशीन का मुह गोल तथा गर्दन पतली होती है। इसमें एक डंडी होती है जिसे कैसेट पर रखा जाता है और कैसेट चालू हो जाती है।
भूड़िया
1272 की आबादी के साथ भुडिया गाँव भारत के उत्तर प्रदेश के गाजियाबाद जिले के हापुड़ उप जिले में स्थित हापुर उप जिला का 46 वां सबसे कम आबादी वाला गाँव है। भुडिया गांव का कुल भौगोलिक क्षेत्र 2 कि० मी० है और यह उप जिले के क्षेत्रफल का 76 वां सबसे छोटा गाँव है। गाँव की जनसंख्या घनत्व प्रति किलोमीटर 260 व्यक्ति है।
गाँव का सबसे नज़दीकी शहर गुलावती है और भुडिया गाँव से गुलावती तक दूरी 10 किमी है। गाँव भुडिया पंचायत के अधीन आता है। हापुड़ उप जिला मुख्यालय है और गांव से दूरी 20 कि० मी० है। गाँव का जिला मुख्यालय गाजियाबाद है जो 30 किमी दूर है।
लगभग 1615 में तीन बैसला के बुजुर्गों ने बडोली गांव (वर्तमान में हरियाणा में स्थित) छोड़ दिया, जहाँ दो मेरठ में बस गए और दूसरा निकट भूजिया के निकट गाँव दहिरपुर राजजपुर में बस गए। 1755 के आसपास बहुत अधिक आबादी के साथ दहिरपुर राजजाकपुर के ग्रामीणों ने पास के जाटों के साथ युद्ध लड़ा, जहाँ वे जीते और अपनी भूमि प्राप्त करने और भुडिया गाँव स्थापित करने में सक्षम हुए।
इस गाँव में राशन सामग्री जैसी सार्वजनिक वितरण के मामलों में धांधलियाँ पाई गई हैं।
मंदिरराज
मंदिरराज (इंडोनेशिया भाषा: "Kecamatan Mandiraja") इंडोनेशिया में एक उप-जिला है। मंदिरराज जिला ५२,६१ कि० मी० फैला है और यहाँ ६३,६७९ लोगों की आबादी है
चार धाम महामार्ग
चार धाम महामार्ग या ऑल वेदर एक्सप्रेसवे उत्तराखंड राज्य में एक प्रस्तावित एक हाईवे परियोजना है, जिसके अंतर्गत राज्य में स्थित चार धाम तीर्थस्थलों को एक्सप्रेस राष्ट्रीय राजमार्गों के माध्यम से जोड़ा जायेगा। परियोजना के अंतर्गत कम से कम १०-१५ मीटर चौड़े दो-लेन (प्रत्येक दिशा में) राष्ट्रीय राजमार्ग बनाये जायेंगे। इस परियोजना के अंतर्गत कुल ९०० किमी सड़कों का निर्माण होगा। भारत के तत्कालीन प्रधानमंत्री, नरेंद्र मोदी द्वारा दिसंबर २०१६ में इस परियोजना की आधारशिला रखी गयी थी।
यात्रा मार्ग ऋषिकेश से आरम्भ होंगे, और चारों धामों तक जाएंगे।
आवण्डिया
आवण्डिया राजस्थान राज्य के जयपुर जिले की फागी तहसील में एक गाँव है। यह उप-जिला मुख्यालय फागी से 9 किमी दूर और जिला मुख्यालय जयपुर से 51 किमी दूर स्थित है।
जनगणना 2011 की जानकारी के मुताबिक आवण्डिया गांव का स्थान कोड या गांव कोड 079886 है। आवण्डिया गांव भारत के राजस्थान के जयपुर जिले के फागी तहसील में स्थित है। 2009 के आंकड़ों के मुताबिक, पचाला आवण्डिया गांव की ग्राम पंचायत है। गांव का कुल भौगोलिक क्षेत्र 1132 हेक्टेयर है। आवण्डिया की कुल आबादी 1,085 लोगों की है। आवण्डिया गांव में लगभग 178 घर हैं। जयपुर आवण्डिया का नजदीकी शहर है जो लगभग 51 किमी दूर है।
ढूंढाड़ी
ढूंढाड़ी एक राजस्थानी भाषा की एक बोली है जो पूर्वोत्तर राजस्थान के ढूंढाड़ क्षेत्र में बोली जाती है। ढूंढाड़ी बोलने वाले मुख्य रूप से तीन जिलों – जयपुर, करौली, डीग, सवाई माधोपुर, दौसाऔर टोंक में रहतें है। इस नाम की व्युत्पत्ति दो मतों के अनुसार हो सकती है, पहले मत के अनुसार माना जाता है कि ढूंढाड़ी का नाम ढूंढ या ढूंढकृति पहाड़ से लिया गया है जो कि जयपुर जिले के जोबनेर में स्थित है। दूसरी राय यह है कि यह है नाम ढूंढ नदी के नाम से लिया गया है जो ढूंढाड़ क्षेत्र में रहती है।
1991 की जनगणना के अनुसार, ढूंढाड़ी बोली बोलने वालों कि कुल जनसंख्या 965,008 है।
ढूंढाड़ी के वैकल्पिक नाम हैं: ढूंढाली, ढूंढाडी, झडशाइ बोली, और काई-कुई बोली और जयपुरी। ढूंढाड़ी भाषा की शब्दसूची
स्‍टेट ट्रेडिंग कार्पोरेशन ऑफ इण्‍डि‍या लि‍मि‍टेड
स्‍टेट ट्रेडिंग कार्पोरेशन ऑफ इण्‍डि‍या लि‍0 (एसटीसी) भारत सरकार की एक प्रमुख अन्‍तरराष्‍ट्रीय व्‍यापार करने वाली कम्पनी है जो नि‍र्यात, आयात और एक सीमा में स्‍वदेशी व्‍यापार करती है । इसकी स्‍थापना 1956 में आरंभ में पूर्वी यूरोपीय देशों के साथ व्‍यापार करने और देश से निर्यात वि‍कसि‍त करने में नि‍जी व्‍यापार और उद्योग के प्रयत्‍नों के पूरक के रूप में हुई । यह कंपनी अधि‍नि‍यम, 1956 के अधीन एक स्‍वायत्‍त कंपनी के रूप में पंजीकृत है तथा भारत सरकार के वाणि‍ज्‍य एवं उद्योग मंत्रालय के प्रशासनि‍क नि‍यंत्रण में कार्य कर रहा है ।
मैनहन
मैनहन उत्तर प्रदेश के लखीमपुर खीरी ज़िले का एक गाँव है जहाँ ३८२ परिवार रहते हैं। भारत की जनगणना २०११ के अनुसार इस गाँव की जनसंख्या २०४२ है जिसमे १०८० पुरुष तथा ९६२ महिलाएँ हैं।
जनगणना के अनुसार यहाँ 0-6 वर्ष के बच्चों की संख्या २९५ है जो गाँव की जनसंख्या का १४.४५% है। मैनहन की लिंगानुपात दर ८९१ है।
मैनहन उत्तर प्रदेश के कम साक्षर गाँवों में से एक है, जिसकी साक्षरता दर ४३.९०% है।
कठना नदी
कठना नदी (Kathana river) भारत के उत्तर प्रदेश राज्य में बहने वाली एक छोटी नदी है। यह गोमती नदी की उपनदी है, जो स्वयं गंगा नदी की उपनदी है। यह शाहजहाँपुर ज़िले के खुटार नगर के समीप स्थित मोती झील में आरम्भ होती है और सीतापुर ज़िले के दधनामऊ ग्राम के समीप गोमती नदी में विलय हो जाती है। कठना नदी का मार्ग इसे शाखू के जंगल वाले क्षेत्रों से ले जाता है। अपने ऐतिहासिक एवं सामाजिक महत्व के साथ-साथ, वन्य जीवों के लिए यह नदी और इसका जल जीवन रेखा के सदृश है।
एक रात का साथ
एक रात का साथ (अंग्रेज़ी: one-night stand) केवल एक बार मानव यौन संबंध स्थापित करने की प्रक्रिया है जिसमें इस बात की आशा की जाती है कि सहभागी आगे किसी भी प्रकार का यौन संबंध नहीं बनाएँगे। इस प्रचालन के बारे उल्लेख किया गया है कि यह "यौन प्रक्रिया है जिसमें भावनात्मक प्रतिबद्धता या भविष्य का जुड़ाव न हो।"
एक रात के साथ पीछे विभिन्न कारण हो सकते हैं जो लोगों के हिसाब से अलग-अलग हो सकते हैं। इसी के उदाहरणों में वह जवान जोड़े हो सकते हैं जो अपनी यौन शक्ति के अनुभवों को ढूँढ रहे हैं; अविवाहित लोग जो यौन प्रक्रिया का भाग तो बनना चाहते हैं मगर किसी प्रतिबद्धता या रिश्ते की जकड़न से बचना चाहते हैं; शादीशुदा लोग जो विवाहेतर संभोग के इच्छुक हैं परन्तु नहीं चाहते कि उनकी शादी या पारिवारिक सम्बंधों पर विवाहेतर रूमानी स्नेहपूर्ण सम्बंधों की कोई आँच लगे। एक रात का साथ योजनाबद्ध हो सकता है जिसमें एक या दोनो सहभागी प्रक्रिया से पूर्व इस बात का इरादा करते हैं कि यौन प्रक्रिया स्थापित होगी।
करेरी झील
करेरी झील हिमाचल प्रदेश के कांगड़ा जिले के धर्मशाला के लगभग ९ कि. मी. उत्तर पश्चिम धौलाधार पर्वत के दक्षिण में ताजा पानी की झील है। इसकी सतह समुद्र तल से २९३४ मीटर ऊपर है।
सूर्य मंदिर, कंदाहा
यह मंदिर सहरसा जिले के कन्दाहा गाँँव में स्थित है।
राजस्थानी वास्तुशिल्प
मारू-गुर्जर वास्तुशिल्प या राजस्थानी वास्तुशिल्प के विकास का आरम्भ ६ठी शताब्दी में वर्तमान राजस्थान क्षेत्र में गुर्जर प्रतिहार काल में हुआ।
उपिन्दर सिंह
उपिन्दर सिंह वे दिल्ली विश्वविद्यालय के इतिहास विभाग की प्रमुख हैं, वे पूर्व भारत के प्रधानमंत्री मनमोहन सिंह की पुत्री हैं|
दमन सिंह
दमन सिंह एक भारतीय लेखिका और भारत के पूर्व प्रधान मंत्री मनमोहन सिंह की बेटी हैं।
उनकी शादी (1983 बैच के आईपीएस अधिकारी) अशोक पटनायक से हुई है जो भारत के राष्ट्रीय खुफिया ग्रिड (एनएटीजीआरआईडी) के सीईओ हैं।
ग्वालियर के तोमर
ग्वालियर के तोमरों ने ग्वालियर तथा इसके निकटवर्ती क्षेत्रों पर १४वीं से १६वीं शताब्दी तक शासन किया। ग्वालियर में उन्होने बहुत से सांस्कृतिक कार्य किए।
तिब्बत विवाद
तिब्बत एशिया महाद्वीप उच्च पठारी जमीन वाला एक ऐतिहासिक क्षेत्र है।
तिब्बत पर चीन ने कब्जा कर रखा है। वैसे तो तिब्बत सालों से या दर्शकों से कहा जाए तो विवादग्रस्त क्षेत्र है परंतु एक तथ्य यह भी सामने आता है कि चीन तिब्बत पर अपना सदियों से क़ब्जा बताता है परंतु यह कदापि भी सत्य नहीं है। चीन में 1959 में तिब्बत पर कब्जा किया था |
तिब्बत एक शांत राज्य रहा है। इतिहास में यह एक शांत देश था। इसका इतिहास धर्म बौद्ध पर आधारित है। यहाँ के लोग हान बौद्ध कहलाते हैं। तिब्बत किसी जमाने में धार्मिक रूप से भारत का अभिन्न हिस्सा हुआ करता था। परंतु यहां के शांतिपूर्ण माहौल एवं धार्मिक सोच के कारण यहां पर किसी का भी कब्जा करना आसान था एवं कहते हैं की जम्मू कश्मीर से जापान वाले छोड़ तक नापा जाए तो सीधी तरफ से तकरीबन 700 किलोमीटर एवं नेपाल की ओर से फ्री ऊपरी दिशा में तकरीबन 500 किलोमीटर का तिब्बत छठ सदियों पहले हिंदुस्तानी हिस्सा हुआ करता था आज दलाई लामा ज्योति के धार्मिक गुरु है मैं कभी यहां के राजा हुआ करते थे आज हिंदुस्तान के शहर धर्मशाला में रहते हैं एवं तिब्बती सरकार जो कि सिर्फ नाम की सरकार है यह कहती है। चीन और तिब्बत कभी एक नहीं थे बस 1950 के बाद से यहां पर कब्जा किया गया था
लहू के दो रंग
लहू के दो रंग से दो फ़िल्म के लेख मौजूद हैं:-
ए एम सप्रे
ए एम सप्रे एक भारतीय न्यायाधीश तथा वर्तमान भारत का उच्चतम न्यायालय में न्यायाधीश हैं। वे पूर्व गुवाहाटी उच्च न्यायालय तथा मणिपुर उच्च न्यायालय के मुख्य न्यायाधीश रह चुके हैं।
मुकेश
मुकेश एक प्रचलित पुल्लिंग नाम है।
=Mukesh oraon birajpur
ज़ाक लाकाँ
ॹाक लाकाँ (; १३ अप्रैल १९०१ – ९ सितंबर १९८१) एक फ़्रान्सीसी मनोविश्लेषक और मनोविकारविज्ञानी थे जिन्हें "फ़्रोइड के बाद सबसे विवादास्पद मनोविश्लेषक" कहा जाता है। १९५३ से १९८१ तक पेरिस में वार्षिक सेमिनार देने के द्वारा लाकाँ ने १९६० और १९७०वी सदी के कई मुख्य फ़्रांसीसी बुद्धिजीवीओं को प्रभावित किया, ख़ास तौर पे उन्हें जो उत्तर-संरचनावाद से जुड़े हुए हैं। उत्तर-संरचनावाद, समालोचनात्मक सिद्धांत, भाषाविज्ञान, २०वी सदी का फ़ांसीसी दर्शन, फ़िल्म सिद्धांत और नैदानिक मनोविश्लेषण पर उनके विचारों का महत्वपूरण प्रभाव है।
दलीप सिंह सौंद
दलीप सिंह सौंद (२० सितम्बर १८९९ - २२ अप्रैल १९७३) भारतीय मूल की अमेरिकी राजनीतिज्ञ थे तथा केलिफोर्निया के 29वीं संसदीय सीट से अमेरिकी सीनेट थे। वे प्रथम भारतीय अमेरिकी सांसद थे। वह 85वीं, 86वीं और 87वीं कांग्रेस के सदस्य रहे।
उनका जन्म भारत के एक छोटे से गांव में हुआ और कैलिफोर्निया विश्वविद्यालय में पढ़ाई करने के लिए वर्ष 1920 में वह अमेरिका आए और यहां गणित में एमए तथा पीएचडी की डिग्री हासिल की। सौंद का राजनीतिक करियर 1942 में शुरु हुआ जब वह अमेरिका में इंडिया एसोसिएशन के अध्यक्ष चुने गए। वर्ष 1956 में सौंद पहली बार अमेरिकी संसद की प्रतिनिधि सभा के लिए निर्वाचित हुए थे और तीन बार सदन के लिए चुने गए।
कमला हैरिस
कमला हैरिस एक अमेरिकी राजनीतिज्ञ तथा वर्तमान में कैलिफ़ोर्निया से सीनेटर तथा भारतीय-अफ्रीकी मूल की हैं। कमला संयुक्त राज्य अमेरिका की प्रथम महिला उप राष्ट्रपति हैं।
कमला जनवरी 2021 में राष्ट्रपति जो बाइडेन के साथ उद्घाटन कर उपराष्ट्रपति बनीं, उन्होंने 2020 के चुनाव में, राष्ट्रपति डोनाल्ड ट्रंप (डोनाल्ड ट्रम्प) और उपराष्ट्रपति माइक पेंस को हराया। वह संयुक्त राज्य अमेरिका की पहली महिला उपराष्ट्रपति, अमेरिकी इतिहास में सबसे अधिक रैंकिंग वाली महिला निर्वाचित अधिकारी, पहली अफ्रीकी-अमेरिकी उपराष्ट्रपति और पहली एशियाई अमेरिकी उपराष्ट्रपति हैं।
ओकलैंड, कैलिफोर्निया में जन्मी कमला ने हावर्ड विश्वविद्यालय और कैलिफोर्निया विश्वविद्यालय, हेस्टिंग्स कॉलेज ऑफ लॉ से स्नातक किया। उन्होंने सैन फ्रांसिस्को जिला अटॉर्नी कार्यालय और बाद में सैन फ्रांसिस्को के कार्यालय के सिटी अटॉर्नी में भर्ती होने से पहले, अल्मेडा काउंटी जिला अटॉर्नी कार्यालय में अपना कैरियर शुरू किया। 2003 में, वह सैन फ्रांसिस्को के जिला अटॉर्नी चुनी गई। वह 2010 में कैलिफोर्निया के अटॉर्नी जनरल चुने गए और 2014 में फिर से चुने गए। कमला ने 2017 से 2021 तक कैलिफोर्निया से "जूनियर यूनाइटेड स्टेट्स सीनेटर" के रूप में कार्य किया। हैरिस ने 2016 के सीनेट चुनाव में लोरेटा सांचेज को हराया।
उन्होंने स्वास्थ्य सेवा में सुधार, भाँग के संघीय डे-शेड्यूलिंग, अनिर्दिष्ट अप्रवासियों के लिए नागरिकता का मार्ग, DREAM अधिनियम, हथियारों पर प्रतिबंध और प्रगतिशील कर सुधार की वकालत की। उसने सीनेट की सुनवाई के दौरान ट्रंप प्रशासन (ट्रम्प प्रशासन) के अधिकारियों के बारे में पूछे गए सवाल के लिए एक राष्ट्रीय प्रोफ़ाइल प्राप्त की, जिसमें ट्रंप (ट्रम्प) के दूसरे सुप्रीम कोर्ट के उम्मीदवार ब्रेट कवनुघ शामिल थे, जिन पर यौन उत्पीड़न का आरोप लगाया गया था।
कमला ने 2020 के डेमोक्रेटिक राष्ट्रपति पद के नामांकन की माँग की, लेकिन प्राइमरी से पहले दौड़ से बाहर कर दिया। पूर्व उपराष्ट्रपति जो बाइडेन ने कमला हैरिस को अगस्त 2020 में अपने चल रहे साथी के रूप में चुना, और बाइडेन-हैरिस टिकट ने नवंबर 2020 का चुनाव जीता। उन्होंने 20 जनवरी, 2021 को उपराष्ट्रपति के रूप में शपथ ली।
एमी बेरा
अमरीश बाबूलाल या एमी बेरा एक अमेरिकी डॉक्टर और राजनीतिज्ञ तथा वर्तमान अमेरिका संसद में सीनेटर हैं।
गेलोरा बुंग कर्णों स्टेडियम
गेलोरा बुंग कर्णों स्टेडियम (; सामान्यतः "बुंग कर्णों एरीना मुख्य स्टेडियम") गेलोरा बुंग कर्णों स्पोर्ट्स सेण्टर, मध्य जकार्ता, इण्डोनेशिया एक बहुद्देश्यीय स्टेडियम है। इस स्टेडियम का नाम इण्डोनेशिया के प्रथम राष्ट्रपति सुकर्णो के नाम पर पड़ा है। यह स्टेडियम अधिकांशतः फुटबॉल मैचों के प्रयोग होता है।
2003 दक्षिणपूर्व एशियाई खेल
2003 दक्षिणपूर्व एशियाई खेल, जो कि आधिकारिक रूप से बाइसवें दक्षिणपूर्व एशियाई खेलों () के नाम से जाने जाते हैं, दक्षिणपूर्व एशिया की एक बहु-खेल प्रतियोगिता थी, जिसका आयोजन हनोई, वियतनाम में हुआ था। इन खेलों के इतिहास में पहली बार वियतनाम ने इसका आयोजन किया था, जबकि तिमोर लेस्ते ने पहली बार इन खेलों में भाग लिया था।
2021 एशियाई युवा खेल
2021 एशियाई युवा खेल, जिन्हें आधिकारिक रूप से तीसरे एशियाई युवा खेल के नाम से जाना जाता है, इण्डोनेशिया के सुराबया नगर में आयोजित होंगे। एशियाई ओलम्पिक परिषद ने 2017 एशियाई युवा खेलों को 2021 तक टालने का निर्णय लिया है।
मसाला व्यापार
मसाला व्यापार से आशय एशिया और उत्तरपूर्वी अफ्रीका तथा यूरोप की सभ्यताओं के बीच व्यापार से है।
राष्ट्रीय स्मारक (इण्डोनेशिया)
राष्ट्रीय स्मारक (, संक्षिप्त रूप मोनास) एक १३२ मी॰ (433 फीट) मेरदेका चौक, जकार्ता स्थित एक स्तम्भ है, जिसे इण्डोनेशिया के स्वतंत्रता संघर्षों के याद में बनाया गया है।
इसका निर्माण 1961 में इण्डोनेशिया के प्रथम राष्ट्रपति सुकर्णो के दिशानिर्देशों के पश्चात् प्रारम्भ हुआ। इसे जनता के लिये 1975 में खोल दिया गया। इसके शीर्ष भाग में ज्योति जलती रहती है, जो स्वर्ण पन्नी से ढकी है।
सोमवार को छोड़कर स्मारक और संग्रहालय पश्चिमी इण्डोनेशियाई समय () के अनुसार प्रतिदिन प्रातः 8 से शाम को 4 बजे तक खुला रहता है। अप्रैल 2016 से यह रात्रि के समय भी खुलने लगा। यह मंगलवार से शुक्रवार तक रात्रि 7 से 10 बजे तक तथा शनिवार व रविवार को यह रात्रि 7 से 12 बजे तक खुलता है।
दुआ
दुआ : इस्लाम में, दुआ (अरबी : دعاء , बहुवचन: आदिया ), का शाब्दिक अर्थ अल्लाह से विनती या " आह्वान " है, यह प्रार्थना या अनुरोध की प्रार्थना है। मुसलमान इसे उपासना का गहरा कार्य मानते हैं। मुहम्मद ने कहा है, "दुआ इबादत का सार है।"
कोरियाई एकीकरण ध्वज
कोरियाई एकीकरण ध्वज सम्पूर्ण कोरियाई प्रायद्वीप का मानचित्र दर्शाने वाला एक ध्वज है। यह ध्वज तब प्रयोग होता है जब उत्तर कोरिया व दक्षिण कोरिया की टीम किसी खेल प्रतिस्पर्धा में एक साथ भाग लेती है।
इसकी पृष्ठभूमि सफ़ेद रंग की है।मध्य में गहरे नीले रंग के कोरियाई प्रायद्वीप का छायाचित्र है, जिसमे दक्षिण-पश्चिम स्थित जेजू द्वीप, उल्लयूंगदो तथा लियनकोर्ट चट्टानें पूर्व में दर्शायी गयी है।
2018 शीतकालीन ओलम्पिक में उल्लयूंगदो तथा लियनकोर्ट चट्टानों को ध्वज में शामिल नहीं किया गया था।
अज्ञात संभोग
अज्ञात संभोग एक रात के साथ या आकस्मिक संभोग का एक प्रारूप है जिसमें ऐसे दो लोग जो एक दूसरे को नाम-मात्र या बिना किसी जान-पहचान के मानव यौन संबंध की प्रक्रिया का हिस्सा उसी दिन बनते हैं जिस दिन कि वे मिलते हैं और आम तौर से इसके बाद एक दूसरे से नहीं मिलते। "संभोग के लिए नाव खेना" का प्रयोग उस पुरुष के लिए होता है जो अज्ञात पुरुष सम्लैंगिक कार्रावाई की तलाश करता है, जो कि आम तौर पर ऐसी कार्रावाई सम्भव होने के स्थान पर होते हैं। अज्ञात संभोग को कभी-कभी वेश्यावृत्ति का ही एक प्रारूप माना जाता है जब इसमें पैसों कीअदाला बदली शामिल होती है।
कुछ लोग अज्ञात संभोग का हिस्सा इसलिए बनते हैं क्यों ऐसा करने पर उन्हें इस काम से आनन्द प्राप्त होता है।
अज्ञात संभोग मानव सबसे खतरनाक यौन सम्बंधों में से एक है, इस कारण से भी कि दोनों पक्षों के यौन इतिहास से दूसरा पक्ष अपरिचित है और इसलिए भी कि ऐसा करके सुख प्राप्त करने वालों के अनगिनत यौन सम्बंधों के पूर्व इतिहास होने की सम्भावना काफ़ी अधिक हो सकती है।
एलाइयस रहाल
एलियास राहल, एसएमएसपी (14 अप्रैल 1 9 42 को लेस बाल्बबेक, लेबनान में पैदा हुआ) 28 जून 2004 से लेबनान में बालकबेक के मेलकाइट ग्रीक कैथोलिक आर्केपार्की के आर्कबिशप के बाद से है।
एलियास राहल को 28 जून, 1 9 70 को मेलकाइट पॉलिस्ट धार्मिक पुजारी द्वारा नियुक्त किया गया था। रहाल ने रोम में Pontifical Lateran विश्वविद्यालय में अध्ययन किया और कर्नल कानून के डॉक्टर के रूप में फर्न-एल-शेबक (लेबनान) में विश्वविद्यालय सर्गेसा से पीएचडी प्राप्त किया।
22 से 26 जून 2004 तक मेलकाइट यूनानी कैथोलिक चर्च के बिशप के संप्रदाय में राहल को बालिल के आर्कबिशप के रूप में सिरिल सलीम बस्ट्रोस के सफल होने के लिए चुना गया था। इस विकल्प को 28 जून 2004 को पोप बेनेडिक्ट सोवियत और एंटीऑच के कुलपति, ग्रेगरी III लाहम, बीएस ने उन्हें बिशप को पवित्र किया था। आर्कबिशप्स सिरिल सलीम बस्ट्रोस, एसएमएसपी और जीन मंसूर, एसएमएसपी को सह-समर्थकों की सहायता मिली थी। राहल अक्टूबर 2010 में मध्य पूर्व के लिए बिशप के संसद की विशेष सभा में एक प्रतिभागी थे
पोंटिफिकल लेटरन यूनिवर्सिटी ने 2007 में लिखित एलियास राहल के पीएचडी थीसिस को फ्रेंच में लिखा था: "ली सिनोड डी एल 'एग्लेस ग्रीक मेल्काइट कैथोलिक टेनु एक जेरूसलम एन 1849 ईट्यूड ऐतिहासिक, थियोलॉजिक एट कैनोनिक (पोंटिफिया यूनिवर्सिटीस लेटरानेंसिस, आईस कैनोनिको में डॉक्टरेट डॉक्टरेट) "।
मुलुकी देवानी संहिता
मुलुकी देवानी संहिता या मुलुकी देवानी कार्यविधि (संहिता) ऐन, २०७४ नेपाल का दीवानी संहिता (सिविल कोड) है जो १७ अगस्त २०१८ को लागू हुआ।
भारतीय परिधान का इतिहास
भारत में वस्त्र का प्रचलन अति प्राचीन काल से है। सिन्धु घाटी की सभ्यता की खुदाई में प्राप्त मूर्तियाँ अलंकृत वस्त्रों से सज्जित हैं। भारतीय लोग मुख्यतः कपास से बने वस्त्र पहनते थे जो स्थानीय कपास से बनाए जाते थे। भारत उन गिनी-चुनी संस्कृतियों में से है जहाँ २५०० ईसापूर्व और शायद उससे पहले भी कपास की खेती की जाती थी।
प्राचीन भारतीय परिधान के अवशेष सिन्धु घाटी की सभ्यता के स्थानों से प्राप्त हुए हैं, शिलाओं पर काटकर बनाई गयी मूर्तियों पर हैं, गुफाओं में बने चित्रों में हैं, तथा मन्दिरों उर अन्य स्मारकों में निर्मित मानव चित्रकलाओं में भी हैं। इनमें ऐसे वस्त्र देखने को मिलते हैं जिन्हें शरीर पर लपेटा जा सकता है। साड़ी, धोती, पगड़ी आदि का उदाहरण लिया जाय तो लगता है कि पारम्परिक भारतीय परिधान अधिकांशतः शरीर पर लपेटे या बांधे जाते थे।
बड़ा कटरा
बड़ा कटरा(, "बॉड़ो काटरा") ढाका का एक ऐतिहासिक भवन एवं वास्तुशिल्प का स्मारक है। यह यहाँ के प्राचीनतम भवनों में से एक है। यह मुगल काल में निर्मित की गयी थी। यह बुरीगंगा नदी के उत्तरी किनारे, ढाका के चौक बाजार के में दक्षिण स्थित है।
यह भवन ढाका के सबसे पुरातन संरचनाओं में से एक है। इसे मुग़ल बादशाह शाहजहाँ के पुत्र और मुग़ल शहज़ादे शाह सूजा के लिए, उनके आधिकारिक निवास के रूप में बनाया गया था, जो शाहजहाँ के शासनकाल में बंगाल के हाकिम(राज्यपाल) थे। इसके निर्माण की ज़िम्मेदारी, अपने दीवान, अबुल क़ासिम को दी थी।
यह भवन, ढाका के दो ऐतिहासिक "कटराओं" में से एक है, दूसरे का नाम है, छोटा कटरा, जोकि बुरीगंगा के किनारे ही, बड़े कटरे के १८५ मीटर पूर्व में स्थित है।
सात्वत संहिता
सात्वत संहिता या सात्त्वत संहिता एक पञ्चरात्र संहिता है। सात्वतसंहिता, पौस्करसंहिता तथा जयाख्यासंहिता को सम्मिलित रूप से 'त्रिरत्न' कहा जाता है। सात्त्वत संहिता की रचना ५०० ई के आसपास हुई मानी जाती है। अतः यह सबसे प्राचीन पंचरात्रों में से एक है।
बुरीगंगा नदी
बुरीगंगा या बुड़िगंगा ( "बुड़िगॉङ्गा") बांग्लादेश की रजधानी ढाका के दक्षिणपश्चिमी छोर से बहती एक नदी है।
श्री रंगनाथस्वामी मंदिर
श्री रंगनाथस्वामी मंदिर नाम से अनेक मन्दिर हैं।
पंडित हृषिकेश चतुर्वेदी
हिंदी के प्रसिद्ध साहित्यकार पंडित हृषिकेश चतुर्वेदी का जन्म २२ दिसंबर १९०७ को तदनुसार पौष कृष्ण ३ सम्वत १९६४ को हुआ।  पंडित चतुर्वेदी के संपूर्ण कृतित्व का प्रकाशन "हृषिकेश रचनावली " नाम से पुस्तक के रूप में हुआ।
चतुर्वेदी जी पारम्परिक देव वंदना के संस्कारों से जुड़े थे।  वे उस संस्कार से अपने कविता-काल के उदय से अंत तक जुड़े रहे।
सन १९२८ से वे चमत्कारपूर्ण कला -पक्षीय कविता से जुड़े। इस क्षेत्र में वे इतना आगे बढे कि ऐसे लेखन वाले किसी भी कवि को उन्होंने पीछे छोड़ दिया - सरस चित्रकाव्य , विलोम काव्य ," श्रीरामकृष्णकाव्य  " , यमक श्लेष युक्त सरस प्रबंध काव्य "श्रीरामकृष्णायन " तथा अनेक चमत्कारपूर्ण पद्य पंक्तियाँ लिखीं.
सन १९३६ हिंदी में हालावाद का शोर मचा और खुमारी के लिए उमर खय्याम  का बताया रास्ता सूझने लगा तब चतुर्वेदी जी ने भारतीय संस्कृति के अनुकूल भांग की खुमारी को ठीक ठहराया।  भांग और भंगड़ी पर उन्होंने १०१ रुबाइयाँ " विजय वाटिका " पुस्तक में लिखी जो शुद्ध हास्य की रचना है
चतुर्वेदी जी की कविता का चौथा सोपान है- हास्य व्ययंग।  सन १९४७ में विभाजन की विभीषिका ने उनमे पैने व्ययंग लिखने की संवेदनशीलता जाग्रत की और उन्होंने समाज सुधर के लिए हास्य व्ययंग युक्त कविता लिखी जो कवि सम्मेलनों के मंच से बहुत लोकप्रिय हुई।
उन्होंने संस्कृत, ब्रजभाषा , खड़ी बोली , उर्दू, अंग्रेजी में भी रचना की।
उन्होंने आस्तिक पाठक के और श्रोता के लिए " श्रीसत्यनारायण व्रत कथा " तथा "दुर्गा सप्तशती " के अनुवाद भी ऐसी भाषा में किये जिसे जन साधारण समझ सके। गीता और मेघदूत के भी उन्होंने अनुवाद किये।
श्री रंगनाथस्वामी मंदिर, श्रीरंगम
श्रीरंगम का यह मन्दिर श्री रंगनाथ स्वामी (श्री विष्णु) को समर्पित है, जहां सव्यंम् श्री विष्णु (भगवान् श्री हरि विष्णु शेषनाग शैय्या पर विराजे हुए ) हैं। यह द्रविण शैली में निर्मित है।
श्रीरंगम, अपने श्री रंगनाथस्वामी मंदिर के लिए प्रसिद्ध है, जो हिन्दुओं (विशेष रूप से वैष्णवों) का एक प्रमुख तीर्थयात्रा गंतव्य और भारत के सबसे बड़े मंदिर परिसरों में से एक है।
मंदिर की वेबसाइट के अनुसार, श्रीरंगम को दुनिया का सबसे बड़ा क्रियाशील हिन्दू मंदिर माना जा सकता है क्योंकि इसका क्षेत्रफल लगभग 6,31,000 वर्ग मी (156 एकड़) है जिसकी परिधि 4 किमी (10,710 फीट) है। श्रीरंगम सबसे बड़ा क्रियाशील मंदिर होने का दावा करता है क्योंकि अंगकोर वट दुनिया का सबसे बड़ा लेकिन गैर-"क्रियाशील" हिन्दू मंदिर है।
श्रीरंगम मंदिर का परिसर 7 संकेंद्रित दीवारी अनुभागों और 21 गोपुरम से बना है। मंदिर के गोपुरम को 'राजगोपुरम' कहा जाता है और यह 236 फीट (72 मी) है जो एशिया में सबसे लम्बा है।
इसके बारे में एक मिथक है कि गोपुरम के ऊपर से श्रीलंका के तट को देखा जा सकता है। मंदिर का गठन सात "प्रकारों" (उन्नत घेरों) से हुआ है जिसका गोपुरम अक्षीय पथ से जुड़ा हुआ है जो सबसे बाहरी प्रकार की तरफ सबसे ऊंचा और एकदम अन्दर की तरफ सबसे नीचा है।
कावेरी के तट पर तीन पवित्र रंगनाथ मंदिर हैं:पौराणिक कथाओं के अनुसार, वैदिक काल में गोदावरी नदी के तट पर गौतम ऋषि का आश्रम था। उस समय अन्य क्षेत्रों में जल की काफी कमी थी। एक दिन जल की तलाश में कुछ ऋषि गौतम ऋषि के आश्रम जा पहुंचे। अपने यथाशक्ति अनुसार गौतम ऋषि ने उनका आदर सत्कार कर उन्हें भोजन कराया। परnतु ऋषियों को उनसे ईर्ष्या होने लगी। उर्वर भूमि के लालच में ऋषियों ने मिलकर छल द्वारा गौतम ऋषि पर गौ हत्या का आरोप लगा दिया तथा उनकी सम्पूर्ण भूमि हथिया ली। इसके बाद गौतम ऋषि ने श्रीरंगम जाकर श्री रंगनाथ श्री विष्णु की आराधना की और उनकी सेवा की। गौतम ऋषि के सेवा से प्रसन्न होकर श्री रंगनाथ ने उन्हें दर्शन दिया और पूरा क्षेत्र उनके नाम कर दिया ओर गौतम ऋषि के आग्रह पर स्वयं ब्रह्माजी ने विश्व केे सबसे बड़े इस भव्य मंदिर का निर्माण किया था। भगवान श्री राम के वनवास काल मे, इस मंदिर में देवताओं की, भगवान राम के द्वारा पूजा की जाती थी और रावण पर श्री राम की विजय के बाद मंदिर ओर देवताओं को, राजा विभीषण को सौंप दिया गया। भगवान श्री विष्णु विभिषण के सामने उपस्थित हुए और इसी स्थान पर 'रंगनाथ' के रूप में रहने की इच्छा व्यक्त की। कहा जाता है कि तब से भगवान् विष्णु श्री रंगनाथस्वामी के रूप में यहां वास करते हैं ओर श्री रंगम् से लेकर श्री पद्मनाभस्वामी मंदिर, तिरुवनंतपुरम तक के क्षेत्र में व्याप्त हैं।
भारतीय वित्तीय प्रणाली कोड
भारतीय वित्तीय प्रणाली कोड (आईएफएस कोड या आईएफएससी) एक अक्षरांकीय कोड है जो भारत में इलेक्ट्रॉनिक फंड ट्रांसफर की सुविधा उपलब्ध कराता है। यह कोड भारत की दो मुख्य भुगतान और निपटान प्रणालियों, तत्काल सकल निपटान (आरटीजीएस) और नेशनल इलेक्ट्रॉनिक फंड ट्रांसफर (एनईएफटी) में भाग लेने वाली बैंक शाखाओं को विशिष्ट रूप से चिन्हित करता है। यहाँ देखे NEFT क्या है पूरी जानकरी
आईएफएससी कोड एक 11 कैरेक्टर का कोड है जिसमें पहले चार ऐल्फाबेट बैंक का नाम दर्शाते हैं, और अंतिम छः कैरेक्टर (आम तौर पर अंक, परन्तु ऐल्फाबेट भी हो सकते हैं) शाखा दर्शाते हैं। पाँचवा कैरेक्टर 0 (शून्य) है व भविष्य के उपयोग के लिए सुरक्षित है। बैंक का आईएफएस कोड एनईएफटी और आरटीजीएस सिस्टम द्वारा गंतव्य बैंकों/शाखाओं को संदेश भेजने के लिए प्रयोग किया जाता है। आईएफएस कोड का प्रारूप निम्न है:  आईएफएस कोड की बैंक-वार सूची हर उस बैंक शाखा में उपलब्ध है जो अंतर बैंक इलेक्ट्रॉनिक फंड ट्रांसफर में भाग लेती है। भारतीय रिज़र्व बैंक की वेबसाईट पर आई.एफ.एस कोड की सूची व उन बैंक शाखाओं की सूची उपलब्ध है जो नेफ्ट/आर.टी.जी.एस में भाग लेती हैं। सभी बैंकों को यह भी सूचित किया गया है कि वे अपनी ग्राहकों को जारी चेकबुक पर अपनी बैंक शाखा का आई.एफ.एस कोड छापें।
पंजाब स्कूल शिक्षा बोर्ड
पंजाब स्कूल शिक्षा बोर्ड पूरे पंजाब के स्कूलों का एक आधार है। यहाँ पर पूरे पंजाब के विद्यार्थियों और स्कूलों का रिकार्ड रखा हुआ है, यह साहिबज़ादा अजीत सिह नगर के फेज़ 8, चंडीगढ़ में स्थित है।
जोको विडोडो
जोको विडोडो (जन्म मुल्योनो; 21 जून 1961) जो कि जोकोवि नाम से भी जाने जाते हैं, इण्डोनेशिया के सातवें राष्ट्रपति हैं।
वियतनामी साम्यवादी पार्टी
जिस तरह लेनिन ने 1917 रूस में और माओ ने 1949 चीन में लम्बे संघर्ष के बाद साम्राज्यवाद के भीषण शोषण से अपने देश की जनता को मुक्त कराया, उसी तरह हो ची मिन्ह ने अपने देश वियतनाम को साम्राज्यवाद के भीषण शोषण से मुक्त कराया। इन तीनों महान नेताओं ने अपने-अपने देश में साम्यवादी (कम्यूनिस्ट) पार्टी की स्थापना करके ही उक्त महान कार्यों को सफल बनाया।
भारतीय वस्त्र उद्योग
परम्परागत रूप से, भारतीय वस्त्र उद्योग, कृषि को छोड़कर एकमात्र उद्योग है जिसने कुशल और अकुशल दोनों प्रकार के श्रमिकों के लिए भारी मात्रा में रोजगार दिया है। यह उद्योग अब भी रोजगार सृजन के मामले में दूसरे स्थान पर है। इससे साढ़े तीन करोड़ लोगों को सीधे रोजगार मिला हुआ है।
अरब समाजवाद
अरब समाजवाद (अरबी: الاشتراكية العربية, अनुवाद। अल-ईश्तिराकी अल-अरबी) पैन-अरबवाद और समाजवाद के समामेलन के आधार पर एक राजनीतिक विचारधारा है। अरब समाजवाद अरब दुनिया में समाजवादी विचारों की व्यापक परंपरा से अलग है, जो अरब समाजवाद को पचास वर्षों तक भविष्यवाणी करता है। अंतरराष्ट्रीय समाजवादी आंदोलन से समाजवादी विचारधारा के अपने संस्करण को अलग करने के लिए "अरब समाजवाद" शब्द बाथिज्म और अरब समाजवादी बाथ पार्टी के मुख्य संस्थापक मिशेल अफलाक ने बनाया था।
भारत के औद्योगिक केन्द्र
भारत के प्रमुख औद्योगिक केन्द्रों की सूची नीचे दी गयी है-
कुंवारियां
कुंवारियां या कुंवारियाँ राजस्थान के राजसमन्द जिले की एक तहसील है।  यह कस्बा कुम्हार जाति की मृण कला के लिए प्रसिद्ध है 100 से अधिक कुम्हार परिवार निवास करतेे हैं इनकेें द्वारा मिट्टी के बर्तन कलात्मक मिट्टी के सिगार मटके बनाये जाते हैं कुवारिया कस्बें में एक प्राचीन किला जिसमें चमत्कारिक हिंगलाज माता का मंदिर है । कुवारिया कस्बें का वस्त्र बाजार पूरे राजसमन्द जिले में अपना महत्वपूर्ण स्थान रखता है कुवारिया में नवरात्रि में जोहिडा भैरूजी के नाम पर विशाल पशुमेले का आयोजन होता है जिसमें अश्व गाय बैल भैस की बडी संख्या में खरीद फरोख्त होती है कस्बे में प्रसिद्ध प्राचीन छापर वाले हनुमान जी का मंदिर चमत्कारिक नवनिर्मित दर्शनीय स्थल है
कुवारिया कस्बा राष्ट्रीय राजमार्ग संख्या 758 पर स्थित है यहा पर रेल्वे स्टेशन भी है जो मावली मारवाड मीटर गैज लाईन से जुडा हुआ है यह लाईन भारत सरकार द्वारा ब्रॉडगैज में परिवर्तन हेतू स्वीकृत हो चुकी है ।
आकस्मिक संभोग
किशोरों और नौजवानों या किसी भी आयु के लोगों बीच आकस्मिक संभोग उस यौन सम्बंध को कहते हैं जिसमें किसी स्नेह भाव या लम्बे समय के रिश्ते की आस के बिना लोग इस प्रक्रिया का भाग बनते हैं। आधुनिक काल में बहुप्रचलित इंटरनेट से प्राप्त मानव सम्बंधों का अपार ज्ञान, विभिन्न डेटिंग ऐप, बाज़ार में उपलब्ध गर्भ निरोधक सामग्री, हर आयु के लोगों को, विशेष रूप से युवकों और युवतियों को इस दिशा में अपनी ओर आकर्षित करते हैं। अचानक बने यौन संबंध में कई ऐसी वजहें होती हैं जिनसे दोनों पक्षों के लिए खेद और पछतावे की स्थिति पैदा हो सकती है। नैतिकता के स्तर पर भी खेद की भावना घर करती है और यौन संक्रमण का भी डर लगा रहता है।
न्यूयॉर्क और कॉर्नेल यूनिवर्सिटी में 371 विद्यार्थियों पर लगातार 9 महीने तक हुई शोधार्थियों के अध्ययन में ये नतीजा निकलकर आया कि युवकों के रवैये और मानव स्वभाव से यह स्पष्ट है कि यदि आकस्मिक संभोग से गैर-प्रतिबद्धता और आवश्यक प्रसन्नता की सामयिक प्राप्ति के कारण स्वीकार योग्य है।
मंगला बाँध
मंगला बाँध (Mangla Dam, منگلا بند) आज़ाद कश्मीर के मीरपुर ज़िले में झेलम नदी पर स्थित एक बाँध है। यह विश्व का सातवाँ सबसे बड़ा बाँध माना जाता है और इसका नाम निकटवर्ती मंगला गाँव पर पड़ा। इसका निर्माण सन् १९६१ में आरम्भ और १९६७ में पूर्ण हुआ। इसे एक ब्रिटिश वास्तु कम्पनी द्वारा निर्धारित रूपरेखा पर ८ अमेरीकी कम्पनियों के एक गुट ने निर्मित करा। भारत इस पूरे क्षेत्र पर अपनी सम्प्रभुता का दावा करता है और इसे अपने जम्मू और कश्मीर राज्य का भाग मानता है।
मंगला बाँध के निर्माण से आसपास का लगभग ६५,००० एकड़ क्षेत्र एक नया जलाशय बन गया जिसे आज मंगला झील के नाम से जाना जाता है। इस कृत्रिम झील के बनने से लगभग २६० गाँव व क़स्बे पानी में हमेशा के लिए डूब गए, जिनमें ज़िले का मुख्यालय, पुराना मीरपुर शहर, भी शामिल था।
मीर अकबर अली खान सिकंदर जाह, आसिफ़ जाह तृतीय
मीर अकबर अली खान सिकंदर जाह (आसफ जाह III) का जन्म 11 नवंबर, 1768 को हुआ था और मृत्यु मई 21, 1829 को हुई।
उन्होंने 26 वर्षों तक हैदराबाद प्रांत पर शासन किया।
अन्य निज़ामों की तरह, उनका मकबरा मक्का मस्जिद में है।
हैदराबाद का जुड़वां शहर सिकंदराबाद उन्ही के नाम पर रखा गया है।
सिकंदर जाह ने न केवल हैदराबाद के अतापुर में रामबाग मंदिर का निर्माण किया, बल्कि हैदराबाद में मुस्लिम आसफ जाही शासकों और उनके हिंदू विषयों के बीच मौजूद सांप्रदायिक सद्भाव को साबित करते हुए उद्घाटन समारोह में भी भाग लिया। तीसरे निज़ाम ने मंदिर के रखरखाव के लिए मंदिर के पुजारी को एक जागीर भी दी।
राजा कृष्णमूर्ति
राजा कृष्णमूर्ति भारतीय मूल के अमेरिकी सांसद हैं, वे इलिनोईस से सीनेटर हैं,
रो खन्ना
रोहित खन्ना (जन्म: सितम्बर १३, १९७६) भारतीय मूल के अमेरिकी सांसद हैं, वे यूएस हाउस ऑफ रिप्रजेंटिव के सदस्य हैं।
यूनेस्को के साथ सहयोग के लिए भारतीय राष्ट्रीय आयोग
यूनेस्को के साथ सहयोग के लिए भारतीय राष्ट्रीय आयोग भारत सरकार द्वारा गठित एक सरकारी निकाय है जो मानव संसाधन विकास मंत्रालय में माध्यमिक और उच्च शिक्षा विभाग के अधीन कार्य करता है। कमीशन का उद्देश्य यूनेस्को से संबंधित मामलों में सरकार को सलाह देना है।.
यूनेस्को के लिए राष्ट्रीय आयोग राष्ट्रीय संगठन हैं जो यूनेस्को का हिस्सा हैं और पूरे संयुक्त राष्ट्र प्रणाली में ऐसे ही निकाय हैं।. यूनेस्को सदस्य देशों द्वारा स्थायी आधार पर यूनेस्को के संविधान के अनुच्छेद VII के तहत उन्हें स्थापित किया गया था, और सदस्य देशों के सरकारी निकायों से जुड़े हुए हैं।. वर्तमान में, 198 ऐसे राष्ट्रीय आयोग हैं।
यूनेस्को के साथ सहयोग के लिए भारतीय राष्ट्रीय आयोग की स्थापना 1951 में हुई थी, जब संविधान को मंजूरी दे दी गई थी। आयोग की स्थापना अंतरिम राष्ट्रीय आयोग के काम के दो साल (1949 से) के बाद हुई। आयोग भारत सरकार और यूनेस्को के बीच एक संपर्क के रूप में कार्य करता है।
राष्ट्रीय आयोग में आम सभा, सचिवालय (संयुक्त राष्ट्र के अंगों से भ्रमित नहीं होना) और शिक्षा, संचार, संस्कृति, प्राकृतिक विज्ञान और सामाजिक विज्ञान जैसे पांच उप-आयोग शामिल हैं। आयोग के अध्यक्ष मानव संसाधन विकास मंत्री और आयोग के महासचिव उच्च शिक्षा विभाग के सचिव हैं।.
कुतुब बेगम
क़ुतुब बेगम कुतुबुद्दीन ऐबक की पुत्री थी जिसका विवाह इल्तुतमिश के साथ हुआ कुतुबुद्दीन की मौत के बाद इल्तुतमिश १२११ ईस्वी में दिल्ली सल्तनत का सुल्तान बना
पूर्तिकर साथी
पूर्तिकर साथी को अंग्रेज़ी में बैकअप पार्टनर, स्टैंडबाई लवर और स्पेर-टायर लवर कहा जाता है। यह वह व्यक्ति होता है जिसके बारे में यह अपेक्षा होती है कि वह भविष्य का संभावित रूमानी साथी बन सकता / सकती है यदि कोई वर्तमान सम्बंध नाकाम हो जाए या अप्रत्याशित रूप से समाप्त हो जाए। पूर्तिकर साथी को बनाए रखने का मुख्य लक्ष्य यह है अंततः अकेले पड़ जाने अपने प्रिय व्यक्ति के अलग हो जाने से दिल के टूट जाने से बचा जा सके।
यू के में २०१४ में किए गए एक सर्वे से पता चला है कि एक पूर्तिकर साथी का होना स्त्रियों के लिए एक आम बात है। "स्पेर-टायर लवर" (爱情备胎) का प्रयोग चीन में इंटरनेट अत्यंत लोकप्रिय हो चुका है। विवाहित महिलाओं के जीवन में इस प्रकार के व्यक्ति के सम्मिलित होने की सम्भावना अधिक पाई गई है। उसी वर्ष किए गए एक और अध्ययन से पता चला है कि सम्बंधधारक फ़ेसबुक प्रयोगकर्ता अधिकांशत: उस जालस्थल को अफ़लातूनी मित्रता बनाए रखने के लिए करते हैं जिन्हें वे समझते हैं कि आवश्यकता के अनुरूप उन्हें सम्बंधों का रूप दिया जा सकता है। लैंगिक अनुपात के हिसाब से पुरुष महिलाओं से दुगने ऐसे सम्पर्क रखते हुए पाए गए हैं।
एक वर्तमान रूप से अस्थिर सम्बंध लोगों को पूर्तिकर साथी बनाने के लिए प्रोत्साहित कर सकता है, विशेष रूप से लम्बी दूरी वाले सम्बंध। कुछ लोग पूर्तिकर साथी रखने से अत्म विश्वास प्राप्त करते हैं, जिससे इस बात की पुष्टि होती है कि उन्हें एक से अधिक व्यक्ति की सराहना मिल रही है।
कंटीले परवल
इसके कांटे दार होने के कारण इसे अंग्रेजी भाषा मे [Spiny Gourd]स्पाइनी गॉर्ड कहते हैं, इसे परौरा, किकोरा, कंटोला व मीठा करेला के नाम से भी जाना जाता है। इसकी मसालेदार सब्जी व मिठाई भी बनाई जाती है।